Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 647/12/8807	Michalovce, 24.10.2012
EEČ : 2-66-292-2012

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 72,00 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Vinné - Zemplínska Šírava pod spisovou značkou ORP-856/ZŠ-MI-2012.
v dobe od 19.00 hod. do 19.40 hod. dňa 22.4.2012 v katastri obce Zalužice na výpustnom kanály, v lovnom revíri č. 4-4140-1-1 lovil ryby na jednu udicu zakázaným spôsobom na prívlač za pomoci twistera a to aj napriek tomu, že je členom Slovenského rybárskeho zväzu a lov vykonával v dobe hájenia, pričom ulovil 2 ks zubáča veľkoústeho (Stizostedion lucioperca), čím takto pre XXXXX XXXXX, XXXXX spôsobil škodu vo výške 72,- €,

Odôvodnenie: 
Uznesením povereného príslušníka Obvodného oddelenia Vinné, sp.zn. ORP-856/ZŠ-MI-2012 zo dňa 2.8.2012 bolo podľa § 199 ods.1 Tr. poriadku začaté trestné stíhanie vo veci a súčasne bolo XXXXX podľa § 206 ods.1 Tr. poriadku vznesené obvinenie pre prečin pytliactva podľa § 310 ods.1 Tr. zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu bolo zistené, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

V priebehu trestného konania bol požiadaný mediačný úradník na Okresnom súde v Michalovciach o vykonanie pokusu mediácie uzavretím zmieru medzi obvineným a poškodenou organizáciou, pričom obaja s takýmto postupom a spôsobom vybavenia veci vyslovili súhlas. 
	
Obvinený XXXXX a splnomocnenec poškodenej organizácie uzavreli dňa 22.10.2012 zmier, pričom obvinený v prípravnom konaní slobodne, vážne a určito vyhlásil, že spáchal skutok, za ktorý je trestne stíhaný a v plnom rozsahu uhradil spôsobenú škodu vo výške 72,- €. Obvinený zároveň toho istého dňa zložil na účet Krajskej prokuratúry v Košiciach peňažnú sumu na všeobecne prospešné účely vo výške 70,- €, z ktorej bude 50% poukázaných XXXXX, na č. účtu XXXXX XXXXX.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, na kladnú charakteristiku z miesta bydliska, ako aj na jeho osobné a majetkové pomery som dospel k záveru, že takýto spôsob rozhodnutia je dostačujúci a suma určená na verejnoprospešné účely je primeraná.

Podľa § 220 ods.1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Z uvedeného dôvodu bolo rozhodnuté tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Richter
prokurátor